text: Redningshelikopter sikret
  21 juni 2012 kl. 17.16
  Flyvestationen i Skrydstrup beholder en redningshelikopter. Partierne bag forsvarsforliget har droppet et forslag fra Forsvarskommandoen.
  Forsvarskommandoen foreslog, at Jyllands to redningshelikoptere i Skrydstrup og Aalborg skulle erstattes af en enkelt helikopter i Karup. Det skulle give en besparelser på 34 millioner kroner årligt.
  - Forslaget er taget ud af de videre forhandlinger om et nyt forsvarsforlig, oplyser folketingsmedlem Jacob Bjerregaard (S), Fredericia.
  Partierne arbejder videre med besparelser på 2,7 milliarder kroner. Politikerne skal blandt andet vurdere antallet af kaserner. Haderslev Kaserne er stadig i farezonen for at blive lukket.
  Det skønnes, at forsvaret skal reduceres med 1.000 mand.
  Jacob Bjerregaard oplyser, at de politiske forhandlinger bliver genoptaget i august.
  Det gældende forsvarsforlig er indgået mellem Venstre, Konservative, Socialdemokraterne, Dansk Folkeparti, Socialistisk Folkeparti, De Radikale og Liberal Alliance. Kun Enhedslisten er ikke med i forliget.
  